Ջեյմս_I_(Շոտլանդիայի_թագավոր)
Անողորմ ու շահասեր թագավոր
Վերնեուիլում Դուգլասի մահը թուլացրել է նրա որդու՝ 5-րդ կոմս Արչիբալդի դիրքերը։ 1424 թվականի հոկտեմբերի 12-ին թագավորն ու Արչիբալդը հանդիպել են Մելռոս վանքում  ակնհայտորեն պայմանավորվելու Ջոն Ֆոգոյին՝ Մելռոսի վանականներից մեկին, աբբայի պաշտոնում նշանակելու հարցում։. Հանդիպումը գուցե պաշտոնապես ընդունում էր Դուգլասին, բայց այն փոփոխություն է մտցրել Բլեք Դուգլասի գերիշխանության մեջ՝  գահին ու մյուս ազնվականներին դեմ։ Դուգլասի կարևոր դաշնակիցները մահացել էին Ֆրանսիայում,, իսկ նրանց ժառանգներից ոմանք միացել մրցակից ազնվականների հետ, որոնց հետ կապված էին արյունակցական կապերով, մինչ միևնույն ժամանակ  Դուգլասն զգում էր լոթիանցիների հավատարմության թուլացում և Էդինբուրգի դղյակի վրա նրա իշխանությունը կորցնելը ծառայել է Ջեյմսի դիրքի բարելավմանը ։ Չնայած սրան, Ջեյմսը շարունակում էր պահպանել Բլեք Դուգլասի աջակցությունը, թույլ տալով նրան Ալբանիի ու իր ընտանիքի քաղաքական օտարման արշավ սկսել։ Թագավորի քենը դուքս Մուրդոքի նկատմամբ  իր արմատներն ուներ անցյալում․ կոմս Ռոբերտը պատասխանատու էր նրա եղբայր Դավիդի մահվան համար, և ո՛չ Ռոբերտը, ո՛չ Մուրդոքը ջանք չէին գործադրել Ջեյմսի ազատ արձակման բանակցությունների մեջ, և հավանաբար թագավորին կասկածի տեղիք էին տվել, որ իրենք ձգտումներ ունեին գահի նկատմամբ ։ Բուչանի հողերը չէին պատկանում Ալբանիի Ստյուարտներին, այլ բռնագրավվել էին գահի կողմից, Ալբանիի աները՝ Լենոքսի կոմս Դունկանը բանտարկվել էր, ու դեկտեմբերին դքսի գլխավոր դաշնակից Մառի 1-ին կոմս Ալեքսանդր Ստյուարտը լուծել է իր տարաձայնությունները թագավորի հետ ։  1425 թվականի մարտին պառլամենտի մի հուզիչ նիստ արագացրել է Մուրդոքի, նրա կնոջ Իզաբելլայի, և նրա որդի Ալեքսանդրի ձերբակալությունը․ Ալբանիի մյուս որդիներից Վալտերն արդեն բանտում էր, իսկ Ջեյմսը՝ կրտսերը, նաև հայտնի որպես գեր Ջեյմս, փախել էր դեպի Լենոքս ։ Գեր Ջեյմսը Լենոքսի ու Արջիլի մարդկանց առաջնորդել է գահի դեմ բացահայտ ապստամբության և սա գուցե հենց այն էր, ինչին սպասում էր թագավորը Ալբանիի Ստյուարտների դեմ դավաճանության մեղադրանք առաջադրելու համար ։ Մուրդոքը, նրա որդիներ Վալտերն ու Ալեքսանդրն ու Դունկանը՝ Լենոքսի կոմսը գտնվում էին Սթիրլինգի ամրոցում իրենց դատավարության համար մայիսի 18-ին հատուկ հրավիրված պառլամենտի նիստին։ Դատական նիստի ժամանակ յոթ կոմս ու տասնչորս մանր ազնվական էին նշանակված լսելու վկայությունը, որը բանտարկյալներին կապում էր Լենոքսի ապստամբությանը։  Չորսն էլ դատապարտվել են՝ Վալտերը մայիսի 24-ին, մյուսները մայիսի 25-ին ու անմիջապես գլխատվել «ամրոցի դիմաց» ։ Ջեյմսը ցույց է տվել իր բնավորության դաժան ու ագահ բնույթը՝ կործանելով իր մոտիկների ընտանիքը՝ Ալբանիի Ստյուարտներին, որը զիջել էր Ֆայֆի, Մենթեյթի ու Լենոքսի երեք պարտված կոմսությունները։  1424 թվականին Ջեյմսի նախաձեռնած հետաքննությունը՝ ցրելու համար թագավորական կալվածքները սկսած Ռոբերտ I-ի իշխանության ժամանակից, բացահայտել է իրավական թերություններ մի շարք գործարքներում, որտեղ Մառի, Մարչի ու Ստրաթեարնի կոմսությունները Սելկիրկի ու Վիգթաունի Բլեք Դուգլասի լորդությունների հետ միասին հայտարարվել են պրոբլեմատիկ։ Ստրաթեարնն ու Մարչը բռնագրավվել են 1427 ու 1435 թվականներին համապատասխանաբար ։  Մառը բռնագրավվել է անժառանգ կոմսի մահից հետո 1435 թվականին, որը նաև նշանակում էր, որ Գարիոքի ու Բեյդնոքի լորդությունները վերադառնում են գահին ։ Ջեյմսը եկամուտը մեծացնելու հետագա ուղի է համարել հարկահանությունը և հաջողությամբ ստիպել պառլամենտին 1424 թվականին օրենք ընդունել մի հարկի համար, որը պետք է մարեր փրկագինը՝ £26,000 հավաքվել է, բայց Ջեյմսը միայն £12,000 է ուղարկել Անգլիա ։ Մինչև 1429 թվականը Ջեյմսը ամբողջությամբ դադարեցրել էր  փրկագնի վճարումը և օգտագործել հավաքված հարկերի մնացած մասը թնդանոթների ու  Ֆլանդրիայից շքեղ ապրանքների համար ։ 1425 թվականի Լինլիթգոու ամրոցի հրդեհից հետո միջոցներ են հատկացվել Լինլիթգոուի պալատի կառուցման համար, որը շարունակվել է մինչև  Ջեյմսի մահը 1437 թվականին և կլանել  թագավորական եկամտի գնահատված մեկ տասներորդ մասը  ։